CELEX: 32020D0710
Language: et
Date: 2020-05-25 00:00:00
Title: Nõukogu otsus (EL) 2020/710, 25. mai 2020, millega muudetakse otsust 1999/70/EÜ riikide keskpankade välisaudiitorite kohta Latvijas Banka välisaudiitorite osas

28.5.2020   
               
               
                  ET
               
               
                  Euroopa Liidu Teataja
               
               
                  L 166/3
               
            
         NÕUKOGU OTSUS (EL) 2020/710,
         25. mai 2020,
         millega muudetakse otsust 1999/70/EÜ riikide keskpankade välisaudiitorite kohta Latvijas Banka välisaudiitorite osas
         EUROOPA LIIDU NÕUKOGU,
         võttes arvesse Euroopa Liidu lepingule ja Euroopa Liidu toimimise lepingule lisatud protokolli nr 4 (Euroopa Keskpankade Süsteemi ja Euroopa Keskpanga põhikirja kohta), eriti selle artiklit 27.1,
         võttes arvesse Euroopa Keskpanga 19. märtsi 2020. aasta soovitust Euroopa Liidu Nõukogule Latvijas Banka välisaudiitorite kohta (EKP/2020/14 (1))
         ning arvestades järgmist:
         
                     (1)
                  
                  
                     Euroopa Keskpanga (EKP) ja eurot rahaühikuna kasutavate liikmesriikide keskpankade raamatupidamist auditeerivad EKP nõukogu soovitatud sõltumatud välisaudiitorid, kelle kiidab heaks Euroopa Liidu Nõukogu.
                  
               
                     (2)
                  
                  
                     Latvijas Banka välisaudiitori volitused lõppesid pärast 2019. majandusaasta auditeerimist. Seetõttu on vaja määrata välisaudiitor 2020. majandusaastaga algavaks ajavahemikuks.
                  
               
                     (3)
                  
                  
                     Latvijas Banka on majandusaastateks 2020–2024 valinud oma välisaudiitoriks SIA Ernst & Young Balticu.
                  
               
                     (4)
                  
                  
                     EKP nõukogu soovitas määrata Latvijas Banka välisaudiitoriks majandusaastateks 2020–2024 SIA Ernst & Young Balticu.
                  
               
                     (5)
                  
                  
                     EKP nõukogu soovitusest tulenevalt tuleks nõukogu otsust 1999/70/EÜ (2) vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsuse 1999/70/EÜ artikli 1 lõige 18 asendatakse järgmisega:
            
               
                  „18.   SIA Ernst & Young Baltic kinnitatakse käesolevaga majandusaastateks 2020–2024 Latvijas Banka välisaudiitoriks.“
               
            
         
         
            Artikkel 2
            Käesolev otsus jõustub selle teatavakstegemise päeval.
         
         
            Artikkel 3
            Käesolev otsus on adresseeritud Euroopa Keskpangale.
         
         
            Brüssel, 25. mai 2020
            
               
                  Nõukogu nimel
               
               
                  eesistuja
               
               G. GRLIĆ RADMAN
            
         
         
            (1)  ELT C 98, 25.3.2020, lk 1.
         
            (2)  Nõukogu 25. jaanuari 1999. aasta otsus 1999/70/EÜ riikide keskpankade välisaudiitorite kohta (EÜT L 22, 29.1.1999, lk 69).